Sagsøgerens anmodning om frigivelse af sikkerhedsstillelse på 50.000 kr. tages ikke til følge
Ret: Retten i Kolding (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Retten i Kolding

Den 1. december 2011 kl. 15:00 blev retten sat på Juristkontor 3 af
Dommer.

Der blev foretaget i offentligt retsmøde
sag nr. BS 17-1487/2011:

Sagsøger
Adresse
By
Thailand
mod
Trip Trap WoodCare A/S
Tværvej 6,
6640 Lunderskov

Ingen var mødt eller indkaldt.

Dommeren fremlagde:
- brev af 10. oktober 2011 fra sagsøgerens advokat
- brev af 17. november 2011 fra sagsøgeres advokat
- brev af 30. november 2011 fra sagsøgtes advokat

Tidligere fremlagte bilag var til stede.

Dommeren bemærkede, at sagsøgeren den 30. juni 2011 har anlagt denne
sag mod Trip Trap WoodCare A/S med påstand om betaling af
2.440.360,05 bath svarende til ca. 410.000 danske kroner. Efter
anmodning fra sagsøgtes advokat traf retten bestemmelse om, at sag-
søgeren skulle stille sikkerhed for sagens omkostninger, der blev anslået
til at andrag minimum 50.000 kr. Sagsøgeren stillede herefter en
sikkerhed på 50.000 kr.

Dommeren bemærkede endvidre, at retten afsagde udeblivelsesdom den
6. oktober 2011, fordi sagsøgte ikke havde overholdt fristen for afgivelse
af svarskrift. Sagsøgte begærede herefter sagen genoptaget inden 4 ugers
fristens udløb og stillede sikkerhed for omkostningerne, pålagt ved
dommen afsagt den 6. oktober 2011.

Dommeren bemærkede endelig, at sagsøgeren i brevene af 10. oktober
2011 og 17. november 2011 har anmodet om, at sikkerheden, der blev
stillet i forbindelse med sagens anlæg, udbetales til sagsøgeren, fordi
sagsøgerens advokat er af den opfattelse, at betingelserne for anvendelse
af retspleje-lovens § 321 ikke er opfyldt, hvorfor sagsøgeren kan kræve
sikkerheden på 50.000 kr. frigivet.

Sagsøgte har protesteret herimod.

STD065548-S01-ST01-K899.02-T2-L01-M14-\R23



/

Side 2/2

Der afsagdes følgende

KENDELSE

Sagsøgeren har ikke bopæl eller hjemsted i Det Europæiske Økonomiske
Samarbejdsområde og skal derfor efter sagsøgtes anmodning stille
sikkerhed for de sagsomkostninger, som sagsøgeren kan blive pålagt at
betale til sagsøgte jf. herved retsplejelovens § 321, stk. 1, første
punktum.

Danmark har efter de foreliggende oplysninger ikke indgået en overens-
komst med Thailand om, at en sagsøger, der har bopæl eller hjemsted i
Danmark, er fritaget for at stille sikkerhed for sagsomkostninger, såfremt
der anlægges en sag ved en thailandsk domstol, jf. retsplejelovens § 321,
stk. 2.

Uanset at sagsøgte er blevet dømt som udeblevet, at sagen herefter er
blevet genoptaget og i betragtning af baggrunden for bestemmelsen i
retsple-jelovens § 321, stk. 1, finder retten, at sagøgeren, der bor i
Thailand, fortsat skal stille sikkerhed for sagens omkostninger, hvorfor

Bestemmes

Sagsøgerens anmodning om frigivelse af sikkerhedsstillelsen på 50.000
kr. tages ikke til følge.

Sagen udsat for at afvente kærefristens udløb samt sagsøgerens afgivelse
af replik.

Retten hævet.

Dommer



/